พระราชบัญญัติจัดตั้งศาลจังหวัดที่อำเภอพล จังหวัดขอนแก่น พ.ศ. 2535
ประกาศวันที่ 1992-04-09

content: พระราชบัญญัติ จัดตั้งศาลจังหวัดที่อำเภอพล จังหวัดขอนแก่น พ.ศ. ๒๕๓๕
content: ภูมิพลอดุลยเดช ป.ร. ให้ไว้ ณ วันที่ ๒ เมษายน พ.ศ. ๒๕๓๕ เป็นปีที่ ๔๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอพล จังหวัดขอนแก่น จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดตั้งศาลจังหวัดที่อำเภอพล จังหวัดขอนแก่น พ.ศ. ๒๕๓๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้จัดตั้งศาลจังหวัดขึ้นที่อำเภอพล จังหวัดขอนแก่น เรียกว่า “ศาลจังหวัดพล” และจะเปิดทำการเมื่อใด ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลจังหวัดพลมีเขตตลอดท้องที่อำเภอพล อำเภอชนบท อำเภอบ้านไผ่ ยกเว้นตำบลโคกสำราญ ตำบลโนนสมบูรณ์ ตำบลบ้านแฮด ตำบลหนองแซง อำเภอแวงน้อย อำเภอแวงใหญ่ และอำเภอหนองสองห้อง ในจังหวัดขอนแก่น ในระหว่างที่ยังไม่ได้เปิดทำการศาลจังหวัดพลตามพระราชกฤษฎีกาที่ออกตามมาตรา ๓
sectionNo: 4
content: ให้ศาลจังหวัดขอนแก่นมีเขตอำนาจตลอดถึงเขตศาลจังหวัดพลด้วย บรรดาคดีของเขตท้องที่อำเภอที่ระบุในวรรคหนึ่ง ซึ่งค้างพิจารณาอยู่ในศาลจังหวัดขอนแก่นในวันเปิดทำการศาลจังหวัดพลตามมาตรา ๓ ให้คงพิจารณาพิพากษาในศาลจังหวัดขอนแก่น
sectionNo: 5
content: มาตรา ๕ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้
content: ผู้รับสนองพระบรมราชโองการ อานันท์ ปันยารชุน นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอพล จังหวัดขอนแก่นให้มีเขตตลอดท้องที่อำเภอพล อำเภอชนบท อำเภอบ้านไผ่ ยกเว้นตำบลโคกสำราญ ตำบลโนนสมบูรณ์ ตำบลบ้านแฮด ตำบลหนองแซง อำเภอแวงน้อย อำเภอแวงใหญ่ และอำเภอหนองสองห้อง จังหวัดขอนแก่น
content: เพื่อประโยชน์แก่ประชาชนในท้องที่อำเภอดังกล่าวและโดยที่มาตรา ๑๘๗ ของรัฐธรรมนูญแห่งราชอาณาจักรไทยบัญญัติว่า บรรดาศาลทั้งหลายจะตั้งขึ้นได้ก็แต่โดยพระราชบัญญัติ จึงจำเป็นต้องตราพระราชบัญญัตินี้